**NOTĂ INFORMATIVĂ**

**la proiectul hotărârii Guvernului pentru modificarea Anexei nr.1 la Hotărârea Guvernului nr.765/2014 cu privire la aprobarea listei documentelor de călătorie acceptate pentru traversarea de către străini a frontierei de stat a Republicii Moldova**

|  |
| --- |
| **1. Denumirea autorului și, după caz, a participanților la elaborarea proiectului** |
| Proiectul hotărârii Guvernului pentru modificarea Anexei nr.1 la Hotărârea Guvernului nr.765/2014 cu privire la aprobarea listei documentelor de călătorie acceptate pentru traversarea de către străini a frontierei de stat a frontierei de stat a Republicii Moldova a fost elaborat de către Ministerul Afacerilor Interne. |
| **2.** **Condițiile ce au impus elaborarea proiectului de act normativ și finalitățile urmărite** |
| Proiectul actului normativ a fost elaborat în temeiul art.7 din Legea nr.257/2013 privind resortisanții statelor terțe care au obligația deținerii unei vize și resortisanții statelor terțe care sunt exonerați de obligativitatea deținerii unei vize la traversarea frontierei de stat a Republicii Moldova.  Primordial, este urmărit scopul respectării drepturilor fundamentale la libera circulație a persoanelor, având la bază eliberarea de către unele state a unor documente de călătorie de tip nou.  Suplimentar, la fundamentarea elaborării amendamentelor aferent Hotărârii Guvernului din speță, servește practica din punctele de trecere a frontierei de stat, care indică asupra necesității intervenției normative în raport cu cetățenii statelor care sunt exonerați de obligativitatea deținerii unei vize la intrarea, ieșirea și tranzitarea teritoriului Republicii Moldova, potrivit Legii nr. 257/2013 privind statele terțe care au obligația deținerii unei vize și resortisanții statelor terțe care sânt exonerați de obligativitatea deținerii unei vize la traversarea frontierei de stat a Republicii Moldova.  În context, conceptul de libera circulație derivă din prevederile art. 13 din Declarația Universală a Drepturilor Omului, conform cărora ,,Orice persoană are dreptul de a circula în mod liber și de ași alege reședința în interiorul granițelor unui stat. Orice persoană are dreptul de a părăsi orice țară, inclusiv pe a sa, și de a reveni în țara sa.”. De asemenea, art. 12 din Pactul internațional privind drepturile civile și politice precizează că ,,Orice persoană care se află în mod legal pe teritoriul unui stat are dreptul de a circula acolo liber și de ași alege liber reședința. Orice persoană este liberă să părăsească orice țară, inclusiv propria sa țară.”.  În același timp, proiectul actului normativ reflectă promovarea și împărțirea valorilor comune urmărite de Uniunea Europeană, precum: libertatea, democrația și egalitatea.  Subsidiar, tratamentul unitar față de cetățenii diferitor state va consolida relațiile de cooperare cu acestea, în special statele membre a Uniunii Europene.  Este de menționat că, prin canale diplomatice, prin intermediul Ministerului Afacerilor Externe și Integrării Europene, la dispoziția Poliției de Frontieră au fost puse mostrele și descrierea grafică a documentelor vizate în proiect.  Astfel, ținând cont de principiul tratării egale a persoanelor, reieșind din practica aplicată cu referire la resortisanții altor state, se impune modificarea Hotărârii Guvernului nr.765/2014 cu privire la aprobarea listei documentelor de călătorie acceptate pentru traversarea de către străini a frontierei de stat a Republicii Moldova. |
| **3.** **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul hotărârii de Guvern nu transpune legislația Uniunii Europene. |
| **4.** **Principalele prevederi ale proiectului și evidențierea elementelor noi** |
| Proiectul prevede completarea listei documentelor de călătorie emise de țări terțe, entități și autorități teritoriale (Anexa nr.1 la Hotărârea Guvernului nr.765/2014), la pozițiile „Confederația Elvețiană”, „Republica Italiană”, „Republica Lituania” „Republica Federală Germania” cu sintagma „Pașaport temporar” care urmează a fi acceptat pentru traversarea frontierei de stat a Republicii Moldova.  Totodată, pozițiile „Regatul Belgiei”, „Regatul Danemarcei”, „Republica Finlanda”, „Republica Franceză”, „Republica Irlanda”, „Republica Slovacă” se vor completa cu sintagma „Pașaport de urgență”, pentru ca acest tip de documente să fie acceptat pentru traversarea frontierei de stat a Republicii Moldova.  Concomitent, proiectul de act normativ prezintă unele completări de ordin –tehnico – redacțional care nu au fost operate anterior, acestea urmărind scopul de a preveni eventuale decizii de refuz a traversării frontierei de stat, fondate exclusiv pe lacunele actului normativ.  Din considerentele menționate mai sus, se propune intrarea în vigoare a actului normativ la data publicării în Monitorul Oficial. |
| **5.** **Fundamentarea economico-financiară** |
| Implementarea proiectului hotărârii de Guvern nu necesită cheltuieli financiare suplimentare. |
| **6.** **Modul de încorporare a actului în cadrul normativ în vigoare** |
| Proiectul hotărârii de Guvern elaborat se încadrează în cadrul normativ în vigoare, iar promovarea acestuia și eventuala sa aprobare, nu va genera drept consecință necesitatea amendării altor acte normative. |
| **7.** **Avizarea și consultarea publică a proiectului** |
| În vederea respectării prevederilor Legii nr. 239/2008 privind transparența în procesul decizional, anunțul privind inițierea elaborării deciziei a fost plasat pe pagina web oficială a Ministerului Afacerilor Interne [www.mai](http://www.mai).gov.md , la compartimentul Transparența, precum și pe platforma web [https://particip.gov.md/ro/document/stages/\*/11702](https://particip.gov.md/ro/document/stages/*/11702) |
| **8.** **Constatările expertizei anticorupție** |
|  |
| **9. Constatările expertizei de compatibilitate** |
| Proiectul hotărârii de Guvern nu are ca scop armonizarea legislației naționale cu legislația Uniunii Europene. |
| **10.** **Constatările expertizei juridice** |
|  |
| **11. Constatările altor expertize** |
|  |
|  |

**Secretar de stat Jana COSTACHI**